Document ID: 31985R1987

Ir-Regolament Tal-Kummissjoni (KEE) Nru 1987/85
tat-18 ta’ Lulju 1985
li jemenda għall-25 darba r-Regolament (KEE) Nru No 2730/81 li jistabbilixxi lista ta’ aġenziji f’pajjiżi importaturi li mhumiex membri intitolati li joħorġu talbiet għal xogħol bl-appalt fis-settur tal-ħalib u prodotti tal-ħalib
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 804/68 tas-27 ta’ Ġunju 1968 fuq l-organizzazzjoni komuni tas-suq tal-ħalib u prodotti tal-ħalib [1], kif emendat l-aħħar bir-Regolament (KEE) Nru 1298/85 [2], u b’mod partikolari Artikoli 13(3) u 17 (4) tiegħu,
Billi r-Regolament tal-Kummissjoni (KEE) Nru No 2730/81 [3], kif emendat l-aħħar bir-Regolament (KEE) Nru No 451/85 [4], stabbilixxa lista ta’ aġenziji f’pajjiżi importaturi li mhumiex membri intitolati li joħorġu talbiet għall-appalt fis-settur tal-ħalib u prodotti tal-ħalib;
Billi, fid-dawl ta’ l-informazzjoni l-aktar reċenti disponibbli għall-Kummissjoni fuq il-prattiċi tal-kummerċ segwiti mill-pajjiżi importaturi interessati u n-natura uffiċjali ta’ l-aġenziji fil-kwistjoni, dan ir-Regolament għandu jiġi emendat;
Billi l-miżuri li hemm provduti f’ dan ir-Regolament huma konformi ma’ l-opinjoni tal-Kumitat ta’ Ġestjoni għall-Ħalib u Prodotti tal-Ħalib,
ADOTTAT DAN IR-REGOLAMENT:
Artikolu 1
Fl-Anness tar-Regolament (KEE) Nru 2730/81, il-lista ta’ organizzazzjonijiet li jistgħu joħorġu talbiet għall-appalt għandha tkun kompletata biż-żieda ta’ l-organizzazzjonijiet li ġejjin, id-dħul isir f’ordni alfabetika tal-pajjiż importatur:
Pajjiż importatur | Organizzazzjoni li tagħmel it-talbiet |
Ghana | l-Aġenzija Nazzjonali tax-Xiri tal-Ghana Uffiċċju Postali Ministeri Mail Bag Privata Accra, il-Ghana |
l-Iraq | Stabbiliment Statali għal Kummerċ ta’ Prodotti ta’ l-Ikel Kaxxa Postali Nru 548 Baghdad |
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-18 ta’ Lulju 1985.

Labels: 3
18
17